**LĪGUMS Nr. 8.4/408**

**par zandartu mazuļu piegādi**

Rēzeknē 2018.gada 17.aprīlī

**Rēzeknes novada pašvaldība**, reģistrācijas Nr.90009112679, turpmāk – **Pasūtītājs**, no vienas puses, un **sabiedrība ar ierobežotu atbildību “VLAKON”**, reģistrācijas Nr.42403008866, turpmāk – **Piegādātājs**, no otras puses, abi kopā vai katrs atsevišķi turpmāk arī **Puses** vai **Puse**, pamatojoties uz iepirkuma „Rāznas ezera zivjukrājumu papildināšana” (identifikācijas Nr. RNP 2018/4) rezultātiem, noslēdz šādu līgumu, turpmāk – **Līgums**.

1. **Līguma priekšmets**
   1. Pasūtītājs uzdod, un Piegādātājs Līgumā noteiktajā kārtībā ar saviem resursiem, materiāliem un tehniskajiem līdzekļiem apņemas nodrošināt 85 000 (astoņdesmit pieci tūkstoši) zandartu mazuļu piegādi un ielaišanu Rāznas ezerā atbilstoši Tehniskās specifikācijas (Līguma pielikums Nr.1) prasībām saskaņā ar Piegādātāja Tehnisko un finanšu piedāvājumu (Līguma pielikums Nr.2) Rāznas ezera zivju resursu papildināšanai Valsts atbalsta pasākuma „Zivju resursu pavairošana un atražošana publiskajās ūdenstilpēs un ūdenstilpēs, kurās zvejas tiesības pieder valstij, citās ūdenstilpēs, kas ir valsts vai pašvaldību īpašumā, kā arī privātajās upēs, kurās ir atļauta makšķerēšana” ietvaros.
   2. Piegādātājs piegādā (vienā partijā) un ielaiž zandartu mazuļus Rāznas ezerā Rēzeknes novadā (Čornajas pagasta, Tilīši) **2018.gada septembrī**.
2. **Līguma summa un norēķinu kārtība**
   1. Līgumcena par zandartu mazuļu piegādi un ielaišanu ūdenstilpē ir **EUR 27200,00** (**divdesmit septiņi tūkstoši divi simti *euro***, **00 centi**) apmērā, neskaitot pievienotās vērtības nodokli, turpmāk – **PVN**. Kopējā Līguma summa ir EUR32912,00 (trīsdesmit divi tūkstoši deviņi simti divpadsmit *euro*, 00 centi), tajā skaitā PVN summa – EUR 5712,00 (pieci tūkstoši septiņi simti divpadsmit *euro*, 00 centi).
   2. Pasūtītājs samaksā Piegādātājam par piegādātajiem un ūdenstilpē ielaistajiem zandartu mazuļiem 10 (desmit) darba dienu laikā no piegādes brīža un Piegādātāja rēķina saņemšanas.
   3. Par apmaksas dienu tiek uzskatīta diena, kad Pasūtītājs veicis pārskaitījumu Piegādātāja norādītajā bankas norēķinu kontā.
3. **Zandartu mazuļu piegādes un ielaišanas kārtība**

3.1. Pušu kontaktpersonas savstarpēji vienojas par precīzu zandartu mazuļu piegādes un ielaišanas laiku atkarībā no klimatiskajiem apstākļiem un citiem iemesliem.

3.2. Zandartu mazuļu piegādi un ielaišanu Puses noformē atbilstoši Ministru kabineta 2015.gada 31.marta noteikumu Nr.150 „Kārtībā, kādā uzskaita un dabiskajās ūdenstilpēs ielaiž zivju resursu atražošanai un pavairošanai paredzētos zivju mazuļus, kā arī prasības attiecībā uz mākslīgai pavairošanai pielāgotu privāto ezeru izmantošanu” prasībām, sastādot aktu par zivju mazuļu ielaišanu dabiskajā ūdenstilpē (Līguma pielikums Nr.3), turpmāk – Akts. Vienlaicīgi ar Akta sastādīšanu Piegādātājs iesniedz Pasūtītājam preču pavadzīmi – rēķinu un Pārtikas un veterinārā dienesta izdoto dzīvnieku pārvietošanas deklarāciju.

3.3. Pasūtītājam ir tiesības neparakstīt Aktu, ja piegādātie un/vai ielaistie zandartu mazuļi neatbilst Līguma prasībām.

3.4. Līdz Akta parakstīšanai visus riskus par zandartu mazuļiem uzņemas Piegādātājs.

3.5. Ja Pasūtītājs kāda iemesla dēļ atsakās parakstīt Aktu, tā pienākums 5 (piecu) darba dienu laikā no Akta saņemšanas brīža rakstiski informēt Piegādātāju par atteikuma iemesliem.

3.6. Kontaktpersona no Pasūtītāja puses ir Terēzija Kruste.

3.7.Kontaktpersona no Piegādātāja puses ir Aļona Kozule.

1. **Pušu pienākumi un tiesības**

4.1. Piegādātājam ir pienākums:

4.1.1. ne vēlāk kā 5 (piecas) darba dienas iepriekš vienoties ar Pasūtītāja kontaktpersonu par zandartu mazuļu piegādes laiku;

4.1.2. transportējot zivju mazuļus uz to ielaišanas vietu, izrakstīt preču pavadzīmi – rēķinu un saņemt dzīvnieku pārvietošanas deklarāciju;

4.1.3. garantēt piegādāto zandartu mazuļu atbilstību Tehniskajā specifikācijā (Līguma pielikums Nr.1) norādītajām prasībām;

4.1.4. ielaižot zandartu mazuļus, nodrošināt zivju audzētavas pārstāvja klātbūtni;

4.1.5. līdz ielaišanai nodrošināt dzīvu zandartu mazuļu transportēšanu;

4.1.6. veikt zandartu mazuļu ielaišanu atbilstoši spēkā esošajiem normatīvajiem aktiem;

4.1.7. samaksāt normatīvajos aktos noteiktos nodokļus un nodevas.

4.2. Piegādātājam ir tiesības saņemt maksu par zandartu mazuļiem, ja to piegāde un ielaišana atbilst Līguma nosacījumiem.

4.3. Pasūtītājam ir pienākums:

4.3.1. pieņemt zandartu mazuļus, ja tie piegādāti saskaņā ar Līguma nosacījumiem;

4.3.2. ielaižot zandartu mazuļus, nodrošināt pašvaldības pārstāvja, Pārtikas un veterinārā dienesta un Valsts vides dienesta pārstāvju klātbūtni;

4.3.3. veikt samaksu par zandartu mazuļu piegādi un ielaišanu Līgumā noteiktajā kārtībā.

4.4. Pasūtītājam ir tiesības:

4.4.1. pieprasīt un iegūt informāciju par zandartu mazuļu audzēšanu, transportēšanu un citiem ar piegādi un ielaišanu saistītiem jautājumiem;

4.4.2. dot Piegādātājam norādījumus zandartu mazuļu ielaišanas procesā.

1. **Strīdu atrisināšana un Pušu atbildība**
   1. Visus strīdus un domstarpības, kas rodas no Līguma vai tā sakarā, Puses risinās pārrunu ceļā. Ja Pusēm 10 (desmit) dienu laikā neizdodas vienoties, strīds tiks nodots izskatīšanai tiesā Latvijas Republikas normatīvajos aktos noteiktajā kārtībā.
   2. Puses ir atbildīgas viena otrai par Līgumā paredzēto saistību neizpildi vai nepienācīgu izpildi, un tās apņemas atlīdzināt viena otrai visus šajā sakarā radušos zaudējumus, izņemot Līgumā paredzētos gadījumus.
2. **Citi noteikumi**
   1. Līgums stājas spēkā ar brīdi, kad to parakstījušas abas Puses un ir spēkā līdz pilnīgai Pušu saistību izpildei.
   2. Līgumu var grozīt un papildināt, Pusēm savstarpēji vienojoties, ievērojot Publisko iepirkumu likuma 67.1 panta nosacījumus, noformējot izmaiņas Līgumā kā rakstveida vienošanos, kas kļūst par Līguma pielikumu un tā neatņemamu sastāvdaļu.
   3. Līgumu var izbeigt pirms termiņa tikai ar Pušu rakstveida vienošanos.
   4. Puses apņemas neizpaust trešajām personām informāciju, kas tām kļuvusi zināma pildot savas līgumsaistības**.**
   5. Līgums ir sastādīts 2 (divos) eksemplāros. Katra Puse saņem vienu Līguma eksemplāru. Abiem eksemplāriem ir vienāds juridisks spēks.
   6. Līgumam tā parakstīšanas brīdī ir pievienoti 3 (trīs) pielikumi, kas ir Līguma neatņemamas sastāvdaļas:
      1. Pielikums Nr.1 „Tehniskā specifikācija” uz vienas lapas;
      2. Pielikums Nr.2 „Tehniskais un finanšu piedāvājums” (kopija) uz 2 (divām) lapām;
      3. Pielikums Nr.3 „Akts par zivju mazuļu transportēšanu un ielaišanu dabiskajā ūdenstilpē” (veidlapa) uz 2 (divām) lapām.
3. **Pušu rekvizīti un paraksti**

|  |  |
| --- | --- |
| PASŪTĪTĀJS | PIEGĀDĀTĀJS |
| **Rēzeknes novada pašvaldība** | **SIA “VLAKON”** |
| reģ.Nr.90009112679 | reģ.Nr.42403008866 |